
 **Délegyháza Község Önkormányzata** 

**2337 Délegyháza, Árpád u. 8.**

**Telefon/fax: (24) 542-155, (24) 542-156, E-mail:**  [polgarmester@delegyhaza.hu](mailto:%20polgarmester@delegyhaza.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előterjesztés a Képviselő-testület 2013. szeptember 17-i ülésére**

# 

# Szöveges Beszámoló

# Délegyháza Község Önkormányzata

# 2013. I. félévi gazdálkodásáról

Az Államháztartásról szóló 2011. évi CXCV. törvény 87. § (1) bekezdése, valamint az államháztartás szervezeti beszámolási és könyvvezetési kötelezettségeinek sajátosságairól szóló 249/2000.(XII.24.) Korm. rendelet 7. § (1) bekezdése értelmében a helyi önkormányzat és a többcélú kistérségi társulás a féléves költségvetési beszámolót készít, melyet a szöveges értékeléssel együtt a Képviselő-testület elé terjeszti.

**I. Önkormányzati feladatellátás általános értékelése**

A gazdálkodás pénzügyeinek, feladatainak szabályozó rendszerében szerkezeti változás következett be 2013 évben a 2012. évhez viszonyítva. Délegyháza Község Önkormányzata feladatai közül a Hunyadi János Általános Iskola szakmai irányítását és ennek finanszírozását az állam által létrehozott KLIK vette át 2013.01.01.-l napjával és területileg a Szigetszentmiklósi Tankerülethez tartozik.

Ezzel az oktatási feladatellátás kikerült az önkormányzat hatásköréből, elsődleges feladatként maradt az óvodai nevelés.

Képviselő-testületi döntés alapján Délegyháza község Önkormányzata vállalta az Általános Iskola intézmény üzemeltetését, működtetést és ehhez költségvetési forrást biztosított a 2013. évi költségvetésében.

Kötelező feladatként ellátta az óvodai, iskolai tanulók és a Családi Napközi étkeztetését vállalkozótól vásárolt szolgáltatással.

A szerkezetátalakítást követően az alábbi intézményrendszert működtette: a 368/2011.(XII.31.) Kormányrendelet 24 § alapján.

Délegyháza Község Önkormányzat önkormányzati alrendszerbe tartozó egyéb törzskönyvi jogi személy.

Önállóan működő és önállóan gazdálkodó költségvetési szervek:

1./Délegyházi Polgármesteri Hivatal

Önállóan működő költségvetési szervek:

1./Napsugár Óvoda

2./Zsebi Baba Családi Napköz

3./ Kölcsey Ferenc Könyvtár

Az Önkormányzat – saját anyagi forrásai terhére - a kötelező feladatai mellett ellátta a nem kötelező feladatként működtetett:

- mezőőri szolgálatot, (Polgármesteri Hivatal önállóan működő és önállóan gazdálkodó költségvetési szerv költségvetésében)

- a Zsebi Baba Családi Napközit (önállóan működő költségvetési szerv költségvetésében),

- a 70 éven felüliek víz -, és csatorna díjainak támogatását, (Délegyháza Község Önkormányzat költségvetésében),

- a lakosságnak nyújtott víz - és csatornadíjak díjkompenzációját,(Délegyháza Község költségvetésében)

- civil szervezetek támogatását,(Délegyháza Község Önkormányzat költségvetésében)

- az általános iskolai tanulók és óvodások külterületről és üdülőterületről történő szállítását, (Délegyháza Község Önkormányzat költségvetésében).

**II. Társulásban ellátott feladatok értékelése**

Dunavarsány és Térsége Önkormányzati Társulás keretében működtette 2013. évben is a Gyermekjóléti és Családsegítő Szolgálatot, valamint ennek keretében a szociális étkeztetést és a Háziorvosi ügyeletet. Dunavarsány és Térsége Önkormányzati Szennyvíztársulás keretében végezte továbbra is a szennyvíz kezelését.

Dunavarsány és Térsége Víziközműveit Üzemeltető Koncessziós Zrt. útján működteti az ivóvízellátást és a szennyvízkezelést.

A társulásban ellátott feladatok szakmai és gazdasági szempontból az előző évihez hasonlóan megfelelően működtek.

Az ellátott közszolgáltatási feladatok minősége megfelelőnek mondható. Eredményesség szempontjából egyre magasabbak az üzemeltetési és beruházási költségei a társulásoknak, különösen a szennyvíztársulásnak, melynek az Önkormányzatunkra eső részének kigazdálkodása egyre nehezebb a csökkenő bevételi források miatt.

Társulás útján láttuk el a szúnyoggyérítési feladatokat is.

**III. Kontrolltevékenység:**

Az Önkormányzat könyvvizsgálatra nem kötelezett 2013. évben, külső szakértő könyvvizsgáló vállalkozó megbízással tanácsadással segítette a pénzügyi-gazdálkodási feladatokat 2013. május 31.-g.

A belső ellenőrzési feladatokat külső vállalkozó belső ellenőrrel látta el az önkormányzat.

Az ellenőrzéseket a Képviselő-testület által elfogadott éves ellenőrzési terv alapján végezte.

Az ellenőrzésekről ellenőrzési jelentések elkészültek. Az abban foglalt hiányosságokra az intézkedési terv elkészült.

2013. január 30. - február 27. között az Állami Számvevőszék helyszíni ellenőrzést végzett az Önkormányzatnál 2009 - 2011 évekre vonatkozó belső kontrollrendszer kialakítása, valamint egyes kontrolltevékenységek és a belső ellenőrzés működtetése témakörben.

Az ellenőrzés tapasztalatairól készített jelentését megküldte, és az abban foglalt javaslataira intézkedési tervet fogadott el a Képviselő-testület, ezt követően az Állami Számvevőszék az előírásoknak megfelelő intézkedési tervet elfogadta.

**IV. Összes Önkormányzati Bevételek alakulása:**

|  |  |  |  |  |
| --- | --- | --- | --- | --- |
| **Megnevezés** | **2013. évi eredeti előirányzat** | **Bevételek teljesítése** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 801 837 | 701 731 | 545 683 | 77,76 |
| Polgármesteri Hivatal | 105 746 | 105 746 | 47 169 | 44,61 |
| Napsugár Óvoda | 49 229 | 49 229 | 22 002 | 44,69 |
| Családi Napközi | 4 959 | 4 959 | 2 403 | 48,46 |
| Kölcsey Ferenc Könyvtár | 1 400 | 1 400 | 510 | 36,43 |
| **Összesen** | **963 171** | **863 065** | **617 767** | **71,58** |
| Intézményfinanszírozás - | 157 025 | 157 025 | 69 509 | 44,27 |
| **Bevételek összesen:** | **806 146** | **706 040** | **548 257** | **77,65** |
|  |  |  |  |  |

**Az összes önkormányzati bevételek 548 257 e Ft - a módosított előirányzathoz viszonyítva 77,65% a teljesítés.**

A magasabb teljesítést az ivóvízminőség javítása projekt megvalósítására érkezett Európai Uniós forrás 90,98 %- s teljesítése okozza az önkormányzatnál.

**IV/1. Adóbevételek alakulása:**

|  |  |  |  |  |
| --- | --- | --- | --- | --- |
| **Helyi adók** | **2013 évi**  **Eredeti előirányzat** | **Teljesítés** | | **Teljesítés** |
| **Módosított előirányzat** | **2013 évi teljesítés** |
| Építményadó | 37 000 | 43 000 | 29 649 | 68,95 |
| Iparűzési adó | 30 000 | 30 000 | 15 684 | 52,28 |
| Idegenforgalmi adó | 600 | 600 | 168 | 28,00 |
| Telekadó | 165 000 | 47 000 | 19 908 | 42,36 |
| Átengedett gépjármű adó | 12 000 | 12 000 | 5 278 | 43,98 |
| **Adóbevételek** | **244 600** | **132 600** | **70 687** | **53,30** |
| Pótlék- Bírság | 3000 | 3000 | 1 612 | 53,73 |
| Talajterhelés | 3000 | 3000 | -13 |  |
|  |  |  |  |  |
| **Összesen** | **250 600** | **138 600** | **72 286** | **52,15** |

A **helyi adóbevételek** a módosított előirányzathoz viszonyítva 70 687 e Ft, 53,30%, a teljesítés az időarányostól magasabb szinten teljesült az építményadó többletbevétele miatt.

Az összes adójellegű bevételek teljesítése 52,15 %, időarányosnak megfelelő, de ezen belül az idegenforgalmi adóbevételek nem érik el az időarányos teljesítést, a talajterhelési díj kivetése a II. félév elején történt.

**IV/2. Működési Bevételek alakulása:**

|  |  |  |  |  |
| --- | --- | --- | --- | --- |
| **Megnevezés** | **2013.évi eredeti előirányzat** | **Működési Bevételek** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 52 577 | 52 577 | 70 682 | 134,43 |
| Polgármesteri Hivatal | 877 | 877 | 425 | 48,46 |
| Napsugár Óvoda |  |  |  |  |
| Családi Napközi | 2 832 | 2 832 | 951 | 33,58 |
| Kölcsey Ferenc Könyvtár |  |  |  |  |
| **Bevételek összesen** | **55 986** | **55 986** | **72 058** | **128,70** |
|  |  |  |  |  |

A működési bevételek önkormányzati szintű teljesítése 128,70 %, az időarányosnál magasabb teljesítést a DTV Zrt. miatti Áfa visszatérítés, és az egyéb bevételek többletbevételei okozzák az önkormányzati feladaton. A Polgármesteri Hivatal hirdetési bevételi alacsonyabbak, az időarányosnál. A Családi Napközi térítési díjbevétele alacsonyabb szinten teljesült az időarányoshoz képest.

**IV/3. Támogatások kiegészítések**

|  |  |  |  |  |
| --- | --- | --- | --- | --- |
| **Megnevezés** | **2013.évi eredeti előirányzat** | **Támogatások kiegészítések Állami Támogatások** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 140 186 | 173 956 | 103 238 | 59,35 |
| **Bevételek összesen** | **140 186** | **173 956** | **103 238** | **59,35** |
|  |  |  |  |  |

Állami általános támogatás, feladatfinanszírozás és szerkezetátalakítási támogatás bevételei magasabb szinten teljesültek az időarányosnál, mivel a Magyarország 2013. évi költségvetéséről szóló törvényben a települések közötti szerkezetátalakítási tartalék felosztása év közben történik, és akkor kerül átadásra az önkormányzatok számára. Kedvezményes iskolai, óvodai étkeztetés állami hozzájárulása is emelkedett.

**IV/4**. **Támogatásértékű bevételek:**

|  |  |  |  |  |
| --- | --- | --- | --- | --- |
| **Megnevezés** | **2013.évi eredeti előirányzat** | **Támogatásértékű bevételek** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Működési célú | 9 971 | 10 326 | 7 451 | 72,16 |
| Felhalmozási célú támogatás | 242 898 | 220 667 | 200 762 | 100,04 |
| **Összesen:** | **252 269** | **230 393** | **208 213** | **90,37** |

Támogatásértékű felhalmozási célú bevételek 208 213 e Ft, 90,37%, magasabb az időarányosnál.

Európai Uniós forrásból az ivóvízminőség javítása program megvalósításához 100,04 % - támogatás érkezett meg az idei évre áthúzódó kifizetések miatt.

**IV/5. Felhalmozási célú bevételek:**

|  |  |  |  |  |
| --- | --- | --- | --- | --- |
| **Megnevezés** | **2013.évi eredeti előirányzat** | **Felhalmozási célú bevételek** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Tárgyi eszközök értékesítése | 19 702 | 19 702 | 7 339 | 37,25 |
| Pénzügyi befektetések | 57 372 | 57 372 | 57 372 | 100,00 |
| **Összesen** | **77 074** | **77 074** | **64 711** | **83,96** |

A tervezett vagyonértékesítések nem teljesültek a beszámolási időszakig. Koncesszióból származó bevételek éves tervezett bevétele beérkezett.

**V. Kiadások alakulása:**

|  |  |  |  |  |
| --- | --- | --- | --- | --- |
| **Megnevezés** | **2013. évi Eredeti előirányzat** | **Kiadások teljesítése** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 801 837 | 701 731 | 508 871 | 72,52 |
| Polgármesteri Hivatal | 105 746 | 105 746 | 47 114 | 44,55 |
| Napsugár Óvoda | 49 229 | 49 229 | 21 981 | 44,65 |
| Zsebi Baba Családi Napközi | 4 959 | 4 959 | 2 211 | 44,59 |
| Kölcsey Ferenc Könyvtár | 1 400 | 1 400 | 486 | 34,71 |
| **Összesen** | **963 171** | **863 065** | **580 663** | **67,28** |
| Intézményfinanszírozás - | 157 025 | 157 025 | 69 509 | 44,26 |
| **Kiadások összesen:** | **806 146** | **706 040** | **511 154** | **72,40** |
|  |  |  |  |  |

2013. évi összesített önkormányzati kiadásainak teljesítése 511 154 e Ft, 72,40% a módosított előirányzathoz viszonyítva. Ebből működési kiadások összeg 229 339 e Ft, 62,93%, felhalmozási kiadások 277 581 e Ft, 44,26 %, függő átfutó kiadások 4 234 e Ft. A működési kiadások magasabb teljesítését intézményenként a dologi kiadások időarányostól való magasabb kiadása okozta. Bemutatva intézményenként (V/2 táblázat).

**V/1. Személyi juttatás kiadásainak alakulása**:

|  |  |  |  |  |
| --- | --- | --- | --- | --- |
| **Megnevezés** | **2013. évi Eredeti előirányzat** | **Személyi Juttatások** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 31 833 | 35 496 | 15 977 | 45,01 |
| Polgármesteri Hivatal | 60 427 | 60 427 | 29 778 | 49,28 |
| Napsugár Óvoda | 33 653 | 33 653 | 15 835 | 47,05 |
| Zsebi Baba Családi Napközi | 2 836 | 2 836 | 1 365 | 48,13 |
| Kölcsey Ferenc Könyvtár | 480 | 480 | 80 | 16,67 |
| **Személyi juttatások összesen** | **129 229** | **132 892** | **63 035** | **47,43** |
|  |  |  |  |  |

Az összes kiadásból a személyi juttatások teljesítése 63 035 e Ft, 47,43%, a munkaadót terhelő járulékok teljesítése 15 030 e Ft, 44,34%, időarányostól alacsonyabb a kiemelt előirányzat teljesítése.

**V/2. Kiadások alakulása**:

|  |  |  |  |  |
| --- | --- | --- | --- | --- |
| **Megnevezés** | **2013. évi Eredeti előirányzat** | **Dologi kiadások** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 126 071 | 127 607 | 127 153 | 99,64 |
| Polgármesteri Hivatal | 27 542 | 27 542 | 8 300 | 30,14 |
| Napsugár Óvoda | 6 389 | 6 389 | 2 242 | 35,09 |
| Zsebi Baba Családi Napközi | 1337 | 1337 | 404 | 30,22 |
| Kölcsey Ferenc Könyvtár | 790 | 790 | 790 | 58,61 |
| **Dologi kiadások összesen** | **162 129** | **163 665** | **138 562** | **84,66** |
|  |  |  |  |  |

Dologi kiadások teljesítése 138 562e Ft, 84,66%, az 50%-os időarányos tejesítéstől 34,66 %-kal magasabb. Jelentős a többletkiadás az önkormányzati feladatokon: közutak készletbeszerzése, építményüzemeltetés szolgáltatási kiadásai, községgazdálkodás anyag és készletbeszerzései, valamint a legjelentősebb tételt a DTV-nek fizetett lakossági díjkiegészítés és az EHD, továbbá az egyéb beszerezések Áfája jelentette (42 579 e Ft + 49 769 e Ft), melyet év elején nem terveztünk.

**Egyéb működési célú támogatások** teljesítése 10 528 e Ft, ebből: szociálpolitikai juttatás és szociális étkeztetés 7 422 e Ft, 52,40%. Dunavarsányi társulásban ellátott egészségügyi és szociális feladatok támogatása 1 482 e Ft 19,19%, civil szervezetek támogatása 1624 e Ft. 47,15%.

**V/3. felhalmozási kiadások alakulása**:

|  |  |  |  |  |
| --- | --- | --- | --- | --- |
| **Megnevezés** | **2013. évi Eredeti előirányzat** | **Felhalmozási Kiadások** | | **Teljesítés a módosított előirányzathoz viszonyítva**  **%** |
| **Módosított előirányzat** | **2013.évi teljesítés** |
| Önkormányzat | 384 449 | 333 703 | 277 136 | 83,05 |
| Polgármesteri Hivatal | 445 | 445 | 445 | 100,0 |
| **Felhalmozás kiadások összesen** | **384 894** | **334 148** | **277 581** | **83,07** |
|  |  |  |  |  |

Felhalmozási kiadásokteljesítése**: 277 581** e Ft, 83,07%, ebből: felújítás 16 227e Ft, 58,66% (épület felújítások, koncesszióba adott eszközök felújítása).

Beruházás 249 792e Ft, 86,95%, pénzeszköz átadás államháztartáson kívülre 405 e Ft. A Polgármesteri Hivatal bútorbeszerzése megtörtént az I félévben, az ivóvízminőség javítása projekt kiadásainak teljesítése 92,15%, ingatlan vásárlások (temető terület, Dunavas ingatlan), kőlenyomat, járművásárlás, munkagépek vásárlása, részvényvásárlás, számítógép beszerzés (védőnői szolgálat) megtörtént.

**VI. Egyéb információk**

Rendkívüli esemény, vis major helyzet a beszámolási időszakban Délegyháza településen nem történt.

**VII.** **Önkormányzati létszám alakulása:**

Önkormányzatnál foglalkoztatott létszám a beszámolási időszakban 56 fő.

**VIII. Költségvetési egyenlegek alakulása:**

Költségvetési egyenlegek:

Záró készpénzállomány Önkormányzati szinten **37 103 e Ft** volt 2013. június 30-án: Ebből Önkormányzat 36 811e Ft, Polgármesteri hivatal 55 e Ft, Napsugár Óvoda 21 e Ft, Családi Napközi 192 e Ft, Kölcsey Ferenc Könyvtár 24 e Ft.

A 2012. évi december hónapban történt állami konszolidációt követően 2013. évben az önkormányzatnak sem működési, sem felhalmozási hiteltartozása nem volt.

Működési illetve felhalmozási hitelt a beszámolási időszakig nem vett igénybe.

Gazdálkodása a saját működési és felhalmozási bevételi forrásaiból, az állami feladat finanszírozásból, egyéb állami kiegészítésekből, és átvett és támogatásértékű bevételeiből, Európai Uniós forrásból zavartalan volt az I. félévben**.**

Gazdálkodására a stabilitás volt jellemző, feladatait saját bevételi forrásaiból oldotta meg, továbbra is szem előtt tartva a takarékos gazdálkodást.

**Délegyháza, 2013. szeptember 10.**

**Dr. Molnár Zsuzsanna Dr. Riebl Antal**

**jegyző polgármester**